See, et võitjaks osutusid aserid ja järgmine Eurovision võib toimuda Bakuus mošeede ja Armani putiikide vahel, meeldib mulle väga, sest selles on nii rohkesti irooniat. Ülikooliajal kuulus minu kohustusliku lektüüri hulka saksa filosoofi Oswald Spengleri kuulus "Õhtumaa allakäik". Isand Spengler oleks minestanud,  kui oleks kuulnud, et Taga-Kaukaasiast ja pärslastest on üleöö saanud Euroopa ja eurooplased. Aga kuna hommikul lugesin esimese asjana, et meie eurolaulupealik Heidy Purga sõnul läks Eestil ju hästi, siis lõpetuseks (ja Eesti eurolaulutiimile õpetuseks) üks Spengleri ütlemine, mis pärit küll ühest teisest teosest: "Optimism on argpükslikkus."